open-index/open-wikipedia-markdown huggingface dataset:
กีฬายิมนาสติกในโอลิมปิกฤดูร้อน 2020 – ยิมนาสติกสากล รวมอุปกรณ์ ทีมหญิง

**การแข่งขันกีฬายิมนาสติกในโอลิมปิกฤดูร้อน 2020 – ยิมนาสติกสากล รวมอุปกรณ์ ทีมหญิง** หรือ **ทีมรวมอุปกรณ์หญิง** เป็น 1 ใน 18 รายการแข่งขันยิมนาสติกที่โตเกียว ประเทศญี่ปุ่น จะจัดขึ้นระหว่างวันที่ 25-27 กรกฎาคม พ.ศ. 2564 ที่ศูนย์ยิมนาสติกอาริอาเกะ ครั้งนี้จัดการแข่งขันกีฬายิมนาสติกในโอลิมปิกเป็นครั้งที่ 21 ในโอลิมปิกฤดูร้อน จะมีนักกีฬาเข้าร่วมแข่งขัน 48 คน จาก 12 ประเทศโดยประมาณ

## ภูมิหลัง
นี่จะเป็นการปรากฎตัวครั้งที่ 21 ของรายการยิมนาสติกสากลรวมอุปกรณ์ทีมหญิง โดยเปิดตัวครั้งแรกในปี 1928 ไม่ได้จัดขึ้นในปี 1932 จากนั้นจึงจัดในโอลิมปิกฤดูร้อนทุกครั้งตั้งแต่ปี 1936 สหรัฐเป็นแชมป์ที่ครองตำแหน่งถึง 2 สมัย

## การคัดเลือก

## ปฏิทินการแข่งขัน

เวลาทั้งหมดเป็นเวลามาตรฐานญี่ปุ่น (UTC+9).

## อ้างอิง

หมวดหมู่:กีฬาในโอลิมปิกฤดูร้อน 2020
หมวดหมู่:กีฬายิมนาสติกในโอลิมปิกฤดูร้อน
ฟอร์เก็ตอะเบาต์เดอะเวิลด์

"**ฟอร์เก็ตอะเบาต์เดอะเวิลด์**" (อังกฤษ: Forget About the World) คือเพลงของ แกเบรียล นักร้องหญิงชาวอังกฤษ แต่งโดย แกเบรียล ร่วมกับ เบน บาร์สัน, เบน วูล์ฟ และ แอนดี้ ดีน สำหรับบรรจุลงอัลบั้มที่ 2 ที่ชื่อเดียวกับตัวเธอเอง (พ.ศ. 2539) "ฟอร์เก็ตอะเบาต์เดอะเวิลด์" ขึ้นถึงอันดับที่ 23 ในชาร์ตซิงเกิลแห่งสหราชอาณาจักร ไม่ได้ประสบความสำเร็จเท่าซิงเกิลก่อนหน้าอย่าง "กิฟมีอะลิตเทิลมอร์ไทม์" จึงเป็นซิงเกิลอันดับต่ำสุดของแกเบรียล และเป็นซิงเกิลเดียวที่พลาดอันดับท็อป 15

ซิงเกิลนี้ถูกนำมารีมิกซ์โดย ดาฟต์พังก์ ดูโอเพลงอิเล็กทรอนิกส์ชาวฝรั่งเศส ในการทัวร์คอนเสิร์ต Alive 2006/2007 พวกเขาได้สร้างการแมชอัปเพลงนี้กับเพลง "Aerodynamic" ซึ่งต่อมาได้บรรจุลงในอัลบั้มแสดงสด Alive 2007

## รายชื่อเพลง

## ชาร์ต

## อ้างอิง

หมวดหมู่:ซิงเกิลในปี พ.ศ. 2539
กีฬายิมนาสติกในโอลิมปิกฤดูร้อน 2020 – ยิมนาสติกสากล หญิง รอบคัดเลือก

**การแข่งขันกีฬายิมนาสติกสากลหญิง รอบคัดเลือก** เป็นการแข่งขันเพื่อคัดเลือกนักกีฬาเข้าแข่งขันในโอลิมปิกฤดูร้อน 2020 ที่จัดขึ้นที่ศูนย์ยิมนาสติกอาริอาเกะ วันที่ 24 กรกฎาคม - 8 สิงหาคม พ.ศ. 2564 ผลการคัดเลือกจะกำหนดผู้ผ่านคัดเลือกรอบชิงชนะเลิศ ได้แก่ รายการทีมรวมอุปกรณ์ 8 ทีมในรอบชิงชนะเลิศ, นักยิมนาสติกรายการบุคคลรวมอุปกรณ์ 24 คนในรอบชิงชนะเลิศ และนักยิมนาสติก 8 คนในแต่ละรายการอุปกรณ์รอบชิงชนะเลิศรวมทั้งหมด 4 อุปกรณ์ การแข่งขันแบ่งออกเป็น 5 ส่วนย่อย

## ซับดิวิชั่น
นักยิมนาสติกจากประเทศต่างๆ ที่เข้าร่วมการแข่งขันรายการทีมรวมอุปกรณ์จะถูกจัดกลุ่มไว้ด้วยกัน ในขณะที่นักยิมนาสติกคนอื่นๆ จะถูกจัดกลุ่มแบบคละกลุ่มละ 8 คน กลุ่มต่างๆ ถูกแบ่งออกเป็น 5 ซับดิวิชั่น หลังจากการจับฉลากโดยสหพันธ์ยิมนาสติกนานาชาติ แต่ละกลุ่มจะหมุนผ่านแต่ละอุปกรณ์ทั้งสี่โดยพร้อมกัน

## อ้างอิง

หมวดหมู่:กีฬาในโอลิมปิกฤดูร้อน 2020
หมวดหมู่:กีฬายิมนาสติกในโอลิมปิกฤดูร้อน
อี ซึง-ฮย็อบ

**อี ซึง-ฮย็อบ** (; เกิด 31 ตุลาคม พ.ศ. 2535) เป็นแร็ปเปอร์ นักร้อง นักดนตรี นักแต่งเพลง และนักแสดงชาวเกาหลีใต้ เขาเป็นสมาชิกและหัวหน้าวงเอ็น.ฟลายอิงของเกาหลีใต้

## ผลงานการแสดง
### โทรทัศน์

### รายการวาไรตี้

### การเซ็นสัญญา

## อ้างอิง

## แหล่งข้อมูลอื่น

หมวดหมู่:นักแสดงชายชาวเกาหลีใต้
หมวดหมู่:ศิลปินสังกัดเอฟเอ็นซีเอนเตอร์เทนเมนต์
หมวดหมู่:นักร้องเกาหลีใต้
หมวดหมู่:บุคคลที่เกิดในปี พ.ศ. 2535
หมวดหมู่:แร็ปเปอร์ชายชาวเกาหลีใต้
หมวดหมู่:ไอดอลชายชาวเกาหลีใต้
การตรวจแอนติเจนอย่างรวดเร็ว

**การตรวจแอนติเจนอย่างรวดเร็ว** () เป็นการตรวจวินิจฉัยทางการแพทย์อย่างรวดเร็ววิธีหนึ่ง เหมาะสำหรับการตรวจ ณ จุดให้การดูแลรักษา สามารถตรวจว่าในสิ่งส่งตรวจมีหรือไม่มีแอนติเจนที่ต้องการตรวจหาได้อย่างรวดเร็ว การตรวจนี้เป็นการตรวจด้วยวิธีส่งของไหลออกด้านข้าง (lateral flow test) อย่างหนึ่งที่ใช้ตรวจหาโปรตีน ต่างจากการตรวจอื่น ๆ ที่ตรวจหาแอนติบอดี หรือตรวจหาสารพันธุกรรม

การตรวจเช่นนี้ส่วนใหญ่ใช้เวลาในการตรวจประมาณ 5-30 นาที ใช้อุปกรณ์อื่น ๆ น้อย และมีขั้นตอนง่าย ฝึกฝนได้ไม่ยาก
กีฬากรีฑาในโอลิมปิกฤดูร้อน 2020 – วิ่งข้ามเครื่องกีดขวาง 3,000 เมตร บุคคลชาย

**การแข่งขันกีฬากรีฑาในโอลิมปิกฤดูร้อน 2020 – วิ่งข้ามเครื่องกีดขวาง 3,000 เมตร บุคคลชาย** มีกำหนดจัดขึ้นระหว่างวันที่ 30 กรกฎาคม - 2 สิงหาคม พ.ศ. 2564 ที่กรีฑาสถานแห่งชาติญี่ปุ่น จะมีนักกีฬาเข้าร่วมแข่งขัน 45 คน จาก 25 ประเทศโดยประมาณ

## ภูมิหลัง

การแข่งขันครั้งนี้จะเป็นการปรากฏตัวครั้งที่ 24 ของรายการ โดยได้แข่งขันในโอลิมปิกทุกครั้งตั้งแต่ปี ค.ศ. 1920

## การคัดเลือก

## สถิติ
ก่อนการแข่งขันนี้สถิติโลกและโอลิมปิกที่มีอยู่มีดังต่อไปนี้

## ปฏิทินการแข่งขัน

เวลาทั้งหมดเป็นเวลามาตรฐานญี่ปุ่น (UTC+9).

## ผลการแข่งขัน

## อ้างอิง

หมวดหมู่:กีฬาในโอลิมปิกฤดูร้อน 2020
หมวดหมู่:กีฬากรีฑาในโอลิมปิกฤดูร้อน
กีฬากรีฑาในโอลิมปิกฤดูร้อน 2020 – วิ่งผลัด 4 × 100 เมตร ทีมชาย

**การแข่งขันกีฬากรีฑาในโอลิมปิกฤดูร้อน 2020 – วิ่งผลัด 4 × 100 เมตร ทีมชาย** มีกำหนดจัดขึ้นระหว่างวันที่ 5-6 สิงหาคม พ.ศ. 2564 ที่กรีฑาสถานแห่งชาติญี่ปุ่น จะมีนักกีฬาเข้าร่วมแข่งขัน 80 คน จาก 16 ประเทศโดยประมาณ

## ภูมิหลัง

การแข่งขันครั้งนี้จะเป็นการปรากฏตัวครั้งที่ 25 ของรายการ โดยได้แข่งขันในโอลิมปิกทุกครั้งตั้งแต่ปี ค.ศ. 1912

## การคัดเลือก

### ทีมที่เข้ารอบ
มีทั้งหมด 16 ชาติที่ผ่านการคัดเลือก
จำนวนผู้เข้ารอบ: 16 ทีม ทีมละ 5 คน (80) รวมทั้งทางเลือกอื่น

## สถิติ
ก่อนการแข่งขันนี้สถิติโลกและโอลิมปิกที่มีอยู่มีดังต่อไปนี้

## ปฏิทินการแข่งขัน

เวลาทั้งหมดเป็นเวลามาตรฐานญี่ปุ่น (UTC+9).

## ผลการแข่งขัน

## อ้างอิง

หมวดหมู่:กีฬาในโอลิมปิกฤดูร้อน 2020
หมวดหมู่:กีฬากรีฑาในโอลิมปิกฤดูร้อน
จิฏมหัล

**ดินแดนแทรกอินเดีย-บังกลาเทศ** () หรือ **จิฏมหัล** (chiṭmahal จาก  *chiṭmôhôl*) หรือ **ดินแดนแทรกพาชา** () เป็นดินแดนแทรกตามพรมแดนระหว่างอินเดียกับบังกลาเทศในเขตแดนของประเทศบังกลาเทศและประเทศอินเดียในรัฐเบงกอลตะวันตก, ตรีปุระ, อัสสัม และ เมฆาลัย  ในเขตแดนหลักของบังกลาเทศประกอบด้วยดินแดนแทรกของอินเดียรวม 102 ดินแดน ซึ่งในนี้ประกอบไปด้วยดินแดนแทรกบังกลาเทศอีก 21 เป็นดินแดนแทรกระดับซ้อน (counter-enclaves) และในจำนวนนี้มีอีกหนึ่งดินแดนแทรกระดับซ้อนสองรอบ (counter-counter-enclave) ของอินเดียหนึ่งดินแดน คือทาหาลาขาคฬาพาฬี ซึ่งเป็นดินแดนแทรกระดับตติยภูมิ (third-order enclave) แห่งเดียวของโลก ส่วนในพื้นที่เขตแดนหลักของประเทศอินเดียประกอบด้วยดินแดนแทรกบังกลาเทศจำนวน 71 ดินแดน ในจำนวนนี้เป็นดินแดนแทรกของอินเดียที่เป็นระดับซ้อนอีก 3 ดินแดน สำมะโนร่วมในปี 2010 พบว่ามีผู้อยู่อาศัย 51,549 คนในดินแดนแทรกเหล่านี้ โดย 37,334 คนในดินแดนแทรกอินเดียในบังกลาเทศ และ 14,215 คนในดินแดนแทรกบังกลาเทศในอินเดีย

นายกรัฐมนตรีของทั้งสองประเทศได้ลงนามร่วมในปี 1974 เพื่อแลกเปลี่ยนดินแดนแทรกและปรับพรมแดนระหว่างประเทศให้เรียบง่ายขึ้น และข้อตกลงฉบับปรับปรุงได้ถูกประกาศใช้ในทั้งสองประเทศเมื่อ 7 พฤษภาคม 2015 หลังรัฐสภาอินเดียผ่านร่างแปรญัติที่ 100 (100th Amendment) ประกาศใช้ในรัฐธรรมนูญอินเดีย โดยดินแดนแทรกของบังกลาเทศในอินเดียจำนวน 51 ดินแดน รวมพื้นที่กว่า  ถูกรวมเข้าเป็นส่วนหนึ่งของอินเดีย และ ดินแดนแทรกอินเดียในบังกลาเทศ 111 ดินแดน รวมพื้นที่กว่า  ถูกรวมเข้าเป็นส่วนหนึ่งของบังกลาเทศ ส่วนผู้อยู่อาศัยในอดีตดินแดนแทรกจะได้รับสิทธิ์ในการตัดสินใจว่าจะคงอยู่ในประเทศใหม่หรือจะย้ายเข้าไปยังดินแดนของประเทศเดิม การแลกเปลี่ยนสิ้นสุดโดยสมบูรณ์เมื่อ 30 พฤศจิกายน 2015  ท้ายที่สุดเป็นผลให้อินเดียสูญเสียอาณาเขต  ให้กับบังกลาเทศ อย่างไรก็ตามในปัจจุบันยังคงมีดินแดนแทรกหลงเหลืออยู่หนึ่งดินแดน คือ ทหาครม-อังคารโปฏ ดินแดนแทรกของบังกลาเทศในอินเดีย

## อ้างอิง

หมวดหมู่:อดีตดินแดนแทรก
หมวดหมู่:กรณีพิพาทเรื่องอาณาเขตอินเดีย
หมวดหมู่:กรณีพิพาทเรื่องอาณาเขตบังกลาเทศ
หมวดหมู่:ภูมิศาสตร์บังกลาเทศ
ดิอิมพีเรียล (มุมไบ)

**ดิอิมพีเรียล** () เป็นตึกระฟ้าแฝดในย่านมหาเศรษฐีของมุมไบ ประเทศอินเดีย อาคารเป็นอาคารที่อยู่อาศัยหรูหราพิเศษ และเป็นที่อยู่อาศัยของเศรษฐีจำนวนหนึ่ง

## อ้างอิง

หมวดหมู่:หอคอยแฝด
หมวดหมู่:ตึกระฟ้าในมุมไบ
กากตียกาลาโตรณัม

**กากตียกาลาโตรณัม** (; Kakatiya Kala Thoranam) หรือ **กาลาตียศิลาโตรณทวารัม** () หรือบางครั้งเรียก **ประตูวรังคัล** ตามชื่อป้อมวรังคัลที่ตั้งอยู่ เป็นซุ้มประตู (โตรณัม) เก่าแก่ในอำเภดวรังคัล รัฐเตลังคานา ลักษณะทางสถาปัตยกรรมของโตรณัมนี้ถูกนำมาใช้เป็นตราของจักรวรรดิกากตียะ และในตราประจำรัฐเตลังคานา

ซุ้มประตูนี้สร้างขึ้นในราวศตวรรษที่ 12 ภายใต้การปกครองของจักรวรรดิกากตียะ และได้รับการเสนอชื่อเป็น "รายชื่อเบื้องต้น" ของแหล่งมรดกโลกของยูเนสโกเมื่อปี 2010

## อ้างอิง

หมวดหมู่:โตรณะ
หมวดหมู่:สิ่งก่อสร้างในรัฐเตลังคานา
วัดสามกระบือเผือก

**วัดสามกระบือเผือก** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสามควายเผือก อำเภอเมืองนครปฐม จังหวัดนครปฐม พื้นที่ตั้งวัดมีเนื้อที่ 23 ไร่ 1 งาน 89 ตารางวา ตามหนังสือโฉนดเลขที่ 25788 เล่ม 258 หน้า 87

วัดสามกระบือเผือกตั้งวัดเมื่อ พ.ศ. 2415 ตามประวัติเล่าว่า มีพระภิกษุรูปหนึ่งชื่ออาจารย์โต เดินธุดงค์มาซึ่งไม่มีใครทราบว่าท่านมาจากไหน ได้มาปักกลดอยู่ที่บ้านสระน้ำหวาน ชาวบ้านมีความเลื่อมใสในปฏิปทาของท่านจึงนิมนต์ให้ท่านอยู่และพร้อมใจกันสร้างเสนาสนะเล็ก ๆ ให้เป็นสำนักสงฆ์ซึ่งตั้งอยู่ทางทิศเหนือของวัดสามกระบือเผือกในปัจจุบัน ห่างจากวัดประมาณ 3 กิโลเมตร ในระหว่างที่ท่านอยู่จำพรรษาที่สำนักสงฆ์ บ้านสระน้ำหวานนี้ มีเด็กชายชาเป็นลูกศิษย์คอยปรนนิบัติท่านอยู่ด้วย พร้อมกับเล่าเรียนหนังสือและวิชาการต่าง ๆ จากอาจารย์โต ควบคู่กันไปด้วย ต่อมาเด็กชายชาได้บรรพชาเป็นสามเณร จนกระทั่งอายุได้ 21 ปี ก็ได้อุปสมบทเป็นพระภิกษุในพระพุทธศาสนา ครั้นต่อมาอาจารย์โตได้คิดย้ายวัดมาตั้งในที่เหมาะสม จึงได้ย้ายมาอยู่ทางทิศเหนือของที่ตั้งวัดปัจจุบัน ระยะห่างประมาณครึ่งกิโลเมตร ต่อมาอาจารย์โตได้ชราภาพและมรณภาพลง ชาวบ้านจึงมอบให้พระภิกษุชาเป็นเจ้าอาวาสสืบต่อมา

พระภิกษุชาได้พิจารณาแล้วมีความเห็นว่า ที่ตั้งวัดในสมัยนั้นยังไม่เหมาะสม จึงได้ทำการย้ายที่ตั้งวัดใหม่เป็นครั้งที่ 3 โดยย้ายข้ามคลองลงมาทางทิศใต้ และได้ทำการสร้างวัดใหม่ในที่ตั้งปัจจุบัน เมื่อมีเสนาสนะพอสมควรแล้ว ก็มีนายหมวดอินทร์เป็นผู้อุปการะวัด มีการก่อสร้างอุโบสถประมาณ พ.ศ. 2423 ขนานนามวัดว่า **วัดอินทาราม** โดยเอานามของนายหมวดอินทร์มาตั้งเป็นชื่อวัด และได้รับพระราชทานวิสุงคามสีมาเมื่อ พ.ศ. 2435 ต่อมามีพ่อค้าเกวียนเทียมควายบรรทุกของเดินทางมาหลายเล่มเกวียน มาหยุดพักบริเวณวัด ชาวบ้านละแวกนี้ซึ่งเป็นชนชาวลาว จึงถือเอานิมิตรว่า ควายเผือกสามตัวเป็นมงคล ชาวบ้านจึงเปลี่ยนชื่อวัดเสียใหม่ว่า "วัดสามควายเผือก" ตั้งแต่นั้นมา วัดได้รับพระราชทานวิสุงคามสีมาครั้งหลังเมื่อวันที่ 10 มีนาคม พ.ศ. 2525

## รายนามเจ้าอาวาส
* หลวงพ่อชา พ.ศ. 2463 
* หลวงพ่อฉ่ำ พ.ศ. 2463–2485 
* พระครูสังฆการโกวิท (วรรณ ปุณฺณวณฺโณ) พ.ศ. 2485–2526
* พระครูวิสุทธาจารวิมล (เฉลิม ยสธโร) พ.ศ. 2526 

## อ้างอิง

สามกระบือเผือก
วัดสุขวราราม (จังหวัดนครปฐม)

**วัดสุขวราราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนรวก อำเภอดอนตูม จังหวัดนครปฐม

วัดสุขวราราม เดิมชื่อ **วัดดอนรวก** ตั้งวัดเมื่อ พ.ศ. 2501 ได้รับพระราชทานวิสุงคามสีมาเมื่อวันที่ 4 มีนาคม พ.ศ. 2529 เป็นวัดเก่าแก่และได้ทำการบูรณะขึ้นมาใหม่ พระพุทธรูปที่มีชื่อเสียงของวัดสุขวรารามคือ *หลวงพ่อองค์ปฐมพุทธมหามงคล* ได้ทำการเปลี่ยนเครื่องทรงจากลายปูนปั้นองค์พระสีขาวเครื่องทรงสีทองเป็นสีเหลืองทองทั้งองค์

วัดสุขวรารามมีอุโบสถที่งดงามบริเวณโดยรอบจะปูกระบื้องสีขาวรอบ ๆ ทางเดินพระอุโบสถ ในช่วงวันวิสาขบูชาก็จะมีกิจกรรมเวียนเทียนรอบอุโบสถ ด้านการศึกษา ทางวัดยังให้ทางราชการตั้งโรงเรียนในที่ดินวัด คือ  โรงเรียนวัดสุขวราราม สังกัดสำนักงานเขต​พื้นที่การศึกษาประถมศึกษานครปฐม เขต 1

## รายนามเจ้าอาวาส
* พระอธิการบุญเลิศ สุมโน พ.ศ. 2502–2525 
* พระพิพัฒน์วิริยาภรณ์ (ผูก ฐิตสทฺโธ) พ.ศ. 2527 ผู้รักษาการแทนเจ้าอาวาสวัดสุขวราราม
* พระครูบวรสุขวัฒน์ พ.ศ. 2532–2542 
* พระครูสุจิตพิพัฒน์ พ.ศ. 2542–2553 
* พระครูปฐมสิทธิชัย (สิทธิชัย อคฺคเตโช) พ.ศ. 2553–

## อ้างอิง

สุขวราราม
สองสิงห์ชาติไอ้เสือ

***สองสิงห์ชาติไอ้เสือ*** ()​ เป็นภาพยนตร์อเมริกันแนวคาวบอยตะวันตก ปี 1969 กำกับการแสดงโดย จอร์จ รอย ฮิลล์ เขียนบทภาพยนตร์โดย วิลเลียม โกลด์แมน ภาพยนตร์สร้างจากเรื่องราวของโจร 2 คนที่มีตัวตนอยู่จริงในหน้าประวัติศาตร์อเมริกัน โดยเป็นเรื่องของ "โรเบิร์ต ลีรอย ปาร์กเกอร์" หรือชื่อในวงการคือ **บุตช์ แคสสิดี** (นำแสดงโดย พอล นิวแมน​)​ และคู่หูของเขา "แฮร์รี อลอนโซ ลองกาโบห์" หรือชื่อในวงการคือ **ซันแดนซ์ คิด** (นำแสดงโดย โรเบิร์ต เรดฟอร์ด​)​ โจร 2 คนที่ใครต่อใครรักใคร่เอ็นดู แต่ถูกพวกพ่อค้าหมายหัว หลังจากปล้นรถไฟไปสองรอบ เขาทั้ง 2 ต้องหนีไปไกลถึงประเทศโบลิเวีย หลังออกฉายภาพยนตร์ประสบความสำเร็จอย่างสูงด้วยการได้รับรางวัลออสการ์​ 4 สาขา และ ได้รับรางวัลแบฟตา​ถึง 9 สาขา ทำสถิติเป็นภาพยนตร์ที่ได้รับรางวัลแบฟตามากที่สุดในปีเดียวกันมาจนถึงปัจจุบัน รวมทั้งยังเป็นภาพยนตร์ที่สามารถทำรายได้มากที่สุดในปี ค.ศ. 1969 และได้รับการยกย่องจากสมาคมผู้เขียนบทภาพยนตร์แห่งสหรัฐอเมริกาให้อยู่ในรายชื่อ 100 ภาพยนตร์ที่มีการเขียนบทดีที่สุดในโลก โดยได้รับการจัดอันดับให้อยู่ในบทภาพยนตร์ที่ดีที่สุดในโลกอันดับที่ 7 

ในปี 2003 หอสมุดรัฐสภาได้คัดเลือกให้ภาพยนตร์เรื่องนี้อยู่ในหอทะเบียนภาพยนตร์แห่งชาติ​ของสหรัฐอเมริกาในฐานะเป็นภาพยนตร์ที่แสดงออกถึงวัฒนธรรม, ประวัติศาสตร์ หรือสุนทรียศาสตร์ ต่อมาในปี 2007 สถาบันภาพยนตร์อเมริกัน​ได้คัดเลือกให้เป็นภาพยนตร์อเมริกันที่ยิ่งใหญ่ที่สุดอันดับที่ 73

## อ้างอิง
หมวดหมู่:ภาพยนตร์อเมริกัน​
หมวดหมู่:ภาพยนตร์ภาษาอังกฤษ​
หมวดหมู่:ภาพยนตร์ที่ถ่ายทำในประเทศเม็กซิโก​
หมวดหมู่:ภาพยนตร์ที่ถ่ายทำในรัฐโคโลราโด​
หมวดหมู่:ภาพยนตร์ที่ถ่ายทำในรัฐยูทาห์​
หมวดหมู่:ภาพยนตร์โดยทเวนตีธ์เซนจูรีฟอกซ์
หมวดหมู่:กลุ่มสอง
หมวดหมู่:ภาพยนตร์อเมริกันที่ออกฉายในปี พ.ศ. 2512
วัดบางเตยใน

**วัดบางเตยใน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางเตย อำเภอสามโคก จังหวัดปทุมธานี มีที่ดินตั้งวัดเนื้อที่ 3 ไร่ มีที่ธรณีสงฆ์จำนวน 2 แปลง เนื้อที่ 3 ไร่ 1 งาน

วัดบางเตยในสร้างเมื่อวันที่ 20 เมษายน พ.ศ. 2450 เดิมชาวบ้านคลองโพได้จับจองที่ดินว่างเปล่าประมาณ 3 ไร่ และได้ตั้งวัดชื่อว่า **วัดโพธิ์** ต่อมาเปลี่ยนชื่อมาเป็น "วัดบางเตยใน" ให้สอดคล้องกับชื่อหมู่บ้านที่ตั้งวัด การบูรณะพัฒนาวัดมีนายแทน ดอกละมุด ดำเนินการ นางกล้วยไม้ได้บริจาคเรือน 1 หลัง วัดบางเตยในได้รับพระราชทานวิสุงคามสีมาเมื่อวันที่ 25 ตุลาคม พ.ศ. 2516 เขตวิสุงคามสีมากว้าง 20 เมตร ยาว 60 เมตร ด้านการศึกษา ทางวัดได้ให้ทางราชการตั้งโรงเรียนในที่ดินของวัด

อาคารเสนาสนะที่สำคัญ ได้แก่ อุโบสถกว้าง 20 เมตร ยาว 60 เมตร สร้างเมื่อ พ.ศ. 2516 กุฏิสงฆ์จำนวน 3 หลัง เป็นอาคารไม้หลังคามุงกระเบื้อง หอสวดมนต์ ศาลาการเปรียญ ศาลาท่าน้ำ ฌาปนสถาน และหอระฆัง

## รายนามเจ้าอาวาส
* พระอธิการแดง อุตฺตโม พ.ศ. 2485–2512
* พระอธิการจงกล ฐิดาโร พ.ศ. 2512–2514
* พระอธิการทองดี พ.ศ. 2514–2520
* พระอธิการสมาน ปนฺนฐาโร พ.ศ. 2520–2523
* พระเพี้ยน อินฺทญาโร พ.ศ. 2523–2525
* พระอธิการสงวน อมาวิโล พ.ศ. 2525–
* พระครูใบฎีกา บุญธรรม จิตฺตธมฺโมส 
*
*

## อ้างอิง

บางเตยใน
บางเตยใน
วัดบางเดื่อ (จังหวัดปทุมธานี)

**วัดบางเดื่อ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางเดื่อ อำเภอเมืองปทุมธานี จังหวัดปทุมธานี มีที่ดินตั้งวัดเนื้อที่ 25 ไร่ 2 งาน 8 ตารางวา โฉนดเลขที่ 5651 ทางทิศตะวันออกติดต่อกับแม่น้ำเจ้าพระยา

วัดบางเดื่อสร้างเมื่อประมาณ พ.ศ. 2360 โดยมีชาวมอญซึ่งอพยพมาพึ่งพระบรมโพธิสมภาร ซึ่งมีพระมอญอพยพมาด้วย ได้สร้างวัดขึ้นและเรียกว่า "วัดบางเดื่อ" ตามที่ตั้งวัด วัดบางเดื่อได้รับพระราชทานวิสุงคามสีมาเมื่อวันที่ 22 มกราคม พ.ศ. 2448  

พื้นที่วัดเป็นที่ราบลุ่มอยู่ริมแม่น้ำเจ้าพระยา มีวังมัจฉา เป็นสถานที่ชาวบ้านและประชาชนทั่วไปจะมานั่งพักผ่อนหย่อนใจให้อาหารปลา ภายในวัดมีอาคารเสนาสนะต่าง ๆ ดังนี้ อุโบสถกว้าง 5.85 เมตร สร้างเมื่อ พ.ศ. 2489 กุฏิสงฆ์ จำนวน 8 หลัง ส่วนมากเป็นอาคารไม้ทรงไทยโบราณ หอสวดมนต์ ศาลาการเปรียญ สำหรับปูชนียวัตถุ มีพระประธานในอุโบสถเป็นพระพุทธชินราชจำลอง หน้าตักกว้าง 3 ศอก นอกจากนั้นยังมีพระพุทธรูปปางต่าง ๆ จำนวน 4 องค์

## อ้างอิง

บางเดื่อ
บางเดื่อ
วัดแหลมมะเกลือ

**วัดแหลมมะเกลือ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสามง่าม อำเภอดอนตูม จังหวัดนครปฐม ที่ดินตั้งวัดมีเนื้อที่ 18 ไร่ 3 งาน 40 ตารางวา มีที่ธรณีสงฆ์จำนวน 5 แปลง มีเนื้อที่ 73 ไร่ 2 งาน

วัดแหลมมะเกลือตั้งเมื่อ พ.ศ. 2438 ได้รับพระราชทานวิสุงคามสีมาเมื่อ พ.ศ. 2506 ผูกพัทธสีมาเมื่อ พ.ศ. 2522

อาคารเสนาสนะที่สำคัญ ได้แก่ อุโบสถ กว้าง 7.45 เมตร ยาว 22.50 เมตร สร้างเมื่อ พ.ศ. 2509 เป็นอาคารคอนกรีตเสริมเหล็ก ศาลาการเปรียญ กว้าง 16.27 เมตร ยาว 20.85 เมตร สร้างเมื่อ พ.ศ. 2516 เป็นอาคารคอนกรีตเสริมเหล็กทรงไทย 3 ชั้น ชั้นบนเป็นที่พังสงฆ์  หอสวดมนต์ กว้าง 14.30 เมตร ยาว 17.80 เมตร สร้างเมื่อ พ.ศ. 2536 เป็นอาคารคอนกรีตเสริมเหล็ก 3 ชั้นหลังคาทรงไทยตรีมุข ชั้นบนเป็นที่เรียนพระปริยัติธรรม ชั้นกลางเป็นที่สวดมนต์ ชั้นล้างเป็นหอฉัน กุฏิสงฆ์ จำนวน 8 หลัง เป็นอาคารครึ่งตึกครึ่งไม้ 4 หลัง และตึก 4 หลัง ศาลาอเนกประสงค์ กว้าง  17.40 เมตร ยาว 18.57 เมตร สร้างเมื่อ พ.ศ. 2506 เป็นอาคารไม้ชั้นเดียว ศาลาบำเพ็ญกุศล จำนวน 2 หลัง สร้างด้วยคอนกรีตเสริมเหล็ก ศาลาเฉลิมพระเกียรติ 2 ชั้น 1 หลัง กว้าง 15 เมตร 1  มุข หอระฆัง ศาลาประดิษฐานพระประจำวัน 7 วัน มณฑปประดิษฐานพระพุทธรูปสำคัญและพระบูรพาจารย์ และศาลาท่าน้ำ 2 หลัง รวมทั้งลานปฏิบัติธรรมและมีที่พักสำหรับผู้ปฏิบัติธรรมอย่างเพียงพอ

## รายนามเจ้าอาวาส
*  พระชน 
*  พระใจ 
*  พระสมัย 
*  พระครูมนตวิสุทธิ์ (จำลอง มนฺตคุตฺโต) พ.ศ. 2505–2549 
*  พระครูสิริสิกขกิจ (พระมหาพลลภัตน์  สิกฺขาสโภ) พ.ศ. 2549–2565
*  พระมหาเทือง  วราโภ  พ.ศ.2566 - ปัจจุบัน

## อ้างอิง

แหลมมะเกลือ
วัดพิพิธธาราม

**วัดพิพิธธาราม** () เป็นวัดที่เมืองพระตะบอง จังหวัดพระตะบอง ประเทศกัมพูชา สร้างเมื่อ พ.ศ. 2431 ตรงกับสมัยพระบาทสมเด็จพระจุลจอมเกล้าเจ้าอยู่หัว ขณะที่พระตะบองเป็นประเทศราชของสยาม

อุโบสถสร้างเมื่อ พ.ศ. 2462 มีเจดีย์ประจำมุม สร้างกำแพงแก้วล้อมรอบ ตัวเจดีย์ประจำมุมสร้างหลังจากนั้น 10 ปี คือ พ.ศ. 2476 อุโบสถมีมุขประเจิดที่มีเครื่องลำยอง วัสดุเครื่องลำยองทำจากปูน ประกอบด้วย ช่อฟ้า ใบระกา หางหงส์ นาคสะดุ้ง งวงไอรา หน้าบันของอุโบสถเขียนเรื่องราวพุทธประวัติและทศชาติชาดก ผนังของอุโบสถยกสูง มีเสาพาไลขนาดเล็ก ตามปลายเสาพาไลมีการตกแต่งด้วยคันทวยที่เป็นรูปครุฑ ซุ้มประตูหน้าต่างเป็นเรื่องราวพุทธประวัติและชาดก ใบสีมามีลักษณะเป็นสีมานั่งแท่น ไม่มีการทำซุ้มครอบ
## อ้างอิง

พิพิธธาราม
คณะกรรมการแห่งชาติ (โมนาโก)

**คณะกรรมการแห่งชาติ** () คือรัฐสภา (สภานิติบัญญัติ) แห่งราชรัฐโมนาโก โดยประกอบด้วยสมาชิกจำนวน 24 คนโดยมาจากการเลือกตั้ง โดยผู้แทนมีวาระห้าปี และถึงแม้ว่าสภาจะเป็นอิสระต่อเจ้าชาย แต่ทรงสามารถยุบสภาได้โดยจะต้องมีการเลือกตั้งใหม่ภายในระยะเวลาสามเดือน

ประมุขแห่งรัฐและคณะกรรมการแห่งชาติมีอำนาจนิติบัญญัติ มีหน้าที่ให้ความเห็นชอบต่อกฎหมายและงบประมาณ มีการประชุมทั่วไป 2 ครั้งต่อปี และในกรณีพิเศษหากประมุขของรัฐหรือสมาชิกจำนวน 2 ใน 3 ของคณะกรรมการแห่งชาติเรียกร้องให้มีการประชุม โดยเนื้อหาการประชุมจะเปิดเผยต่อสาธารณชนและได้รับการตีพิมพ์ลงในวารสาร Journal de Monaco ซึ่งเป็นวารสารทางการของโมนาโก พระราชบัญญัติ (กฎหมาย) นั้นจะถูกอภิปรายโต้แย้งในคณะที่ปรึกษารัฐบาล () หรือคณะรัฐมนตรี และเมื่อได้รับการรับรองแล้วจะต้องถวายให้เจ้าชายลงพระนามาภิไธยภายในระยะเวลาแปดสิบวันเพื่อสามารถบังคับใช้ได้ตามกฎหมาย ในกรณีที่ทรงไม่โต้แย้งในร่างกฎหมายภายในระยะเวลาสิบวันหลังจากได้รับร่างพระราชบัญญัติจะถือว่าทรงเห็นชอบ 

## อ้างอิง

หมวดหมู่:รัฐบาลโมนาโก
ม
ม
สภาผู้แทนราษฎรลักเซมเบิร์ก

**สภาผู้แทนราษฎรลักเซมเบิร์ก**  (, , ) เป็นสภานิติบัญญัติระบบสภาเดี่ยวแห่งราชรัฐลักเซมเบิร์ก ประกอบด้วยผู้แทนจำนวน 60 คน มาจากการเลือกตั้งโดยมีวาระครั้งละ 5 ปี จากการเลือกตั้งระบบสัดส่วนในแบบเขตเลือกตั้งแบบมีผู้แทนหลายคนทั้ง 4 เขต ใช้วิธีโดนต์ในการคำนวนที่นั่ง โดยผู้ลงคะแนนสามารถลงคะแนนให้แก่ผู้สมัครจำนวนกี่รายก็ได้โดยขึ้นอยู่กับเขตเลือกตั้งนั้นๆ สภามีที่ทำการอยู่ที่ โอแตลเดอลาช็องบร์ นครลักเซมเบิร์ก

บทบาทของสภาผู้แทนราษฎรนั้นบัญญัติไว้ในหมวดที่ 4 ของรัฐธรรมนูญ โดยหมวดแรกนั้นกล่าวถึงวัตถุประสงค์ของสภาเพื่อมีหน้าที่เป็นตัวแทนของประเทศ ลักเซมเบิร์กเป็นประเทศที่มีประชาธิปไตยระบบรัฐสภา โดยมีสมาชิกผู้แทนราษฎรมาจากการเลือกตั้ง หน้าที่หลักของสภาคือการผ่านกฎหมายจะต้องได้รับการลงมติจำนวนสองครั้ง โดยจะต้องเว้นระยะเวลาอย่างน้อยสามเดือนระหว่างการลงมติในแต่ละครั้งถึงจะผ่านเป็นกฎหมายได้ การลงมติในแต่ละครั้งจะต้องได้รับเสียงข้างมากเด็ดขาดโดยองค์ประชุมจะต้องมีสมาชิกอย่างน้อยครึ่งหนึ่งของสมาชิกทั้งหมด

## อ้างอิง

ล
ล
รัฐสภาไอซ์แลนด์

**รัฐสภาไอซ์แลนด์** หรือ **อัลทิงกิ** (, ) คือรัฐสภาแห่งไอซ์แลนด์ซึ่งถือเป็นรัฐสภาที่เก่าแก่ที่สุดในโลก ก่อตั้งเมื่อ ค.ศ. 930 ที่เมือง Þingvellir ห่างจากเรคยาวิก (ซึ่งต่อมากลายเป็นเมืองหลวงของไอซ์แลนด์) ไปทางทิศตะวันออกประมาณ  ในภายหลังจากการร่วมประเทศกับนอร์เวย์ใน ค.ศ. 1262 อัลทิงกิยังคงมีการประชุมสภาที่ Þingvellir อยู่จนถึง ค.ศ. 1800 และยกเลิกไป ต่อมาใน ค.ศ. 1844 ได้มีพระราชบัญญัติให้นำสภากลับมาทำหน้าที่อีกครั้งหนึ่งแต่ย้ายที่ประชุมไปอยู่ที่เรคยาวิก สภานิติบัญญัติที่เป็นระบบสภาเดี่ยวนั้นถูกนำกลับมาใช้ใน ค.ศ. 1845 และต่อมาใน ค.ศ. 1874 ได้ปรับเป็นระบบสองสภาโดยมีสภาที่สามที่มีบทบาทสำคัญต่อมาจนถึงค.ศ. 1991 สภาอัลทิงกิได้กลับมาเป็นสภาเดี่ยวอีกครั้งหนึ่ง  

รัฐสภาไอซ์แลนด์ประกอบด้วยสมาชิกจำนวน 63 คน ที่มาจากการเลือกตั้งทุก 4 ปี โดยระบบสัดส่วนแบบบัญชีรายชื่อ ที่ทำการรัฐสภาปัจจุบัน คือ Alþingishúsið สร้างขึ้นในปีค.ศ. 1881 โดยก่อสร้างจากหินสกัดของไอซ์แลนด์ 

## หมายเหตุ

## อ้างอิง

หมวดหมู่:รัฐบาลไอซ์แลนด์
อ
อ
อ
รายชื่อรายการโทรทัศน์สตาร์ วอร์ส

แฟรนไชส์ *[[สตาร์ วอร์ส]]* มีการสร้างภาพยนตร์และรายการโทรทัศน์ออกมาอยู่หลายเรื่อง โดยมีแอนิเมชันสองชุดออกอากาศในช่วงกลางทศวรรษ 1980 ต่อมาในทศวรรษ 2000 มีการสร้างแอนิเมชันชุดจำนวนสองเรื่อง โดยดำเนินเรื่องอยู่ในสงครามโคลนในยุคไตรภาคต้น หลังดิสนีย์ซื้อกิจการของลูคัสฟิล์ม *[[สตาร์ วอร์ส: เดอะ โคลน วอร์ส (ภาพยนตร์ชุดทางโทรทัศน์ พ.ศ. 2551)|สตาร์ วอร์ส: เดอะ โคลน วอร์ส]]* เป็นรายการโทรทัศน์ชุดเดียวที่ออกอากาศก่อนหน้านี้ที่ยังอยู่ในเส้นเรื่องหลัก ต่อมามีการสร้างแอนิเมชันชุดอีกสามเรื่อง ได้แก่ *[[สตาร์ วอร์ส เรเบลส์|เรเบลส์]]* ซึ่งผูกเนื้อเรื่องเข้ากับไตรภาคเดิม, *[[สตาร์ วอร์ส รีซิสแทนซ์|รีซิสแทนซ์]]* ซึ่งผูกเนื้อเรื่องเข้ากับไตรภาคต่อ และ *[[สตาร์ วอร์ส: ทีมโคตรโคลนมหากาฬ|ทีมโคตรโคลนมหากาฬ]]* แอนิเมชันชุดซึ่งแยกออกมาจาก *เดอะ โคลน วอร์ส* ออกอากาศบน ดิสนีย์+ ในปี ค.ศ. 2021 แอนิเมชันชุดอีกสองเรื่องได้แก่ *[[สตาร์ วอร์ส: วิชันส์|วิชันส์]]* ใน ค.ศ. 2021 และ *[[สตาร์ วอร์ส: เทลส์|เทลส์]]* ประกอบด้วย *เทลส์ออฟเดอะเจได* ใน ค.ศ. 2022 และ *เทลส์ออฟดิเอมไพร์* ใน ค.ศ. 2024 แอนิเมชันชุดสำหรับเด็กเรื่องแรก คือ *[[สตาร์ วอร์ส: เจ้าหนูเจไดตะลุยจักรวาล|เจ้าหนูเจไดตะลุยจักรวาล]]* ดำเนินเรื่องในยุคไฮรีพับลิก ออกอากาศในเดือนพฤษภาคม ค.ศ. 2023

ละครชุด *[[สตาร์ วอร์ส]]* แบบคนแสดงเรื่องแรกคือ *[[เดอะแมนดาลอเรียน]]* ออกอากาศครั้งแรกบนดิสนีย์+ ในเดือนพฤศจิกายน ค.ศ. 2019 และเกิดเป็นละครชุดแยกอีกสองเรื่อง ได้แก่ *[[คัมภีร์แห่งโบบ้า เฟตต์]]* และ *[[อาโซกา]]* รวมถึง *[[สตาร์ วอร์ส: ทีมซ่าตะลุยกาแล็กซี|ทีมซ่าตะลุยกาแล็กซี]]* ที่ดำเนินเรื่องอยู่ในยุคเดียวกัน นอกจากนี้ ยังมีละครชุดแบบคนแสดงเรื่องอื่น ๆ ได้แก่ *[[โอบีวัน เคโนบี (ละครโทรทัศน์)|โอบีวัน เคโนบี]]*, *[[แอนดอร์ (ละครโทรทัศน์)|แอนดอร์]]* และ *[[ดิแอโคไลต์ (ละครโทรทัศน์)|ดิแอโคไลต์]]*

## แอนิเมชันชุด
มีแอนิเมชันชุดเก้าเรื่องในแฟรนไชส์ *สตาร์ วอร์ส* ได้แก่ *ดรอยส์*, *อีว็อกส์*, *เดอะ โคลน วอร์ส*, *เรเบลส์*, *รีซิสแทนซ์*, *ทีมโคตรโคลนมหากาฬ*, *วิชันส์*, *เทลส์* และ *เจ้าหนูเจไดตะลุยจักรวาล* รวมทั้งหมด 401 ตอน ตลอด 24 ปีของละครโทรทัศน์

### แอนิเมชันชุดสั้น

## ละครชุดคนแสดง

## เกมโชว์

## หมายเหตุ

## อ้างอิง

## แหล่งข้อมูลอื่น
* 

สตาร์ วอร์ส
รายการโทรทัศน์
*
สมัชชาแห่งชาติ (เกาหลีใต้)

**สมัชชาแห่งชาติแห่งสาธารณรัฐเกาหลี** () คือสภานิติบัญญัติระบบสภาเดี่ยวของสาธารณรัฐเกาหลี สมาชิกสภามาจากการเลือกตั้งทุก 4 ปี โดยครั้งล่าสุดเมื่อ 15 มิถุนายน ค.ศ. 2020 ประกอบด้วยสมาชิกจำนวน 300 คน โดยใช้ระบบคู่ขนาน โดยมีสมาชิก 253 คนมาจากแบบแบ่งเขตเลือกตั้ง และอีก 47 คนจากระบบสัดส่วน (30 ที่นั่งในระบบสัดส่วนนั้นใช้ระบบสมาชิกเพิ่มเติม และอีก 17 ที่นั่งจากบัญชีรายชื่อ) 

ตามบทบัญญัติของรัฐธรรมนูญเกาหลีใต้สมัชชาแห่งชาติประกอบด้วยสมาชิกอย่างน้อยจำนวน 200 คน โดยใน ค.ศ. 1990 มีสมาชิกรวม 299 คน โดย 224 คน มาจากแบบแบ่งเขต เขตละหนึ่งคน จำนวนที่เหลืออีก 75 คนมาจากบัญชีรายชื่อ ตามกฎหมายเลือกตั้ง ผู้สมัครรับเลือกตั้งจะต้องมีอายุไม่ต่ำกว่า 30 ปีบริบูรณ์ สมัชชาแห่งชาติมีวาระทุก 4 ปี ในการเปลี่ยนผ่านระหว่างยุคสาธารณรัฐที่สี่และห้า (ช่วง ค.ศ. 1972–1980 และ ค.ศ. 1980–1987 ตามลำดับ) ที่มีความเป็นเผด็จการมากนั้นต่อมาในสาธารณรัฐที่หกสมัชชาแห่งชาติไม่สามารถถูกยุบสภาได้โดยประธานาธิบดี

ในขั้นตอนนิติบัญญัตินั้น การเสนอร่างกฎหมายจะกระทำได้โดยเสนอต่อประธานสภาโดยจะต้องมีสมาชิกสนับสนุนจำนวนอย่างน้อยสิบคน และเมื่อรับหลักการแล้วจะผ่านเข้าสู่คณะกรรมาธิการเพื่อกลั่นกรองข้อกฎหมายและรายละเอียดต่าง ๆ แล้วจึงผ่านให้สมัชชาแห่งชาติลงมติรับรองได้

## อ้างอิง

หมวดหมู่:รัฐบาลเกาหลีใต้
ก
ก
รัฐสภาสิงคโปร์

**รัฐสภาแห่งสาธารณรัฐสิงคโปร์** () คือฝ่ายนิติบัญญัติของประเทศสิงคโปร์เมื่อรวมกับประธานาธิบดี โดยมีพื้นฐานมาจากระบบเวสต์มินสเตอร์ โดยเป็นระบบสภาเดี่ยวและประกอบด้วยสมาชิกรัฐสภา (MPs) ที่มาจากการเลือกตั้ง รวมทั้งสมาชิกรัฐสภาแบบแต่งตั้งที่ไม่สังกัดเขตเลือกตั้ง (NCMPs) และสมาชิกรัฐสภาโดยการแต่งตั้งจากประธานาธิบดี (NMPs) ซึ่งมาจาการแต่งตั้ง จากการเลือกตั้งทั่วไปเมื่อ ค.ศ. 2020 ประกอบด้วยสมาชิกรัฐสภาจำนวน 93 คน กับอีก 2 คนจากแบบไม่สังกัดเขตเลือกตั้ง และอีก 9 คนจากการแต่งตั้งโดยประธานาธิบดี รัฐสภาสมัยปัจจุบันคือสมัยที่ 14

บทบาทหน้าที่หลักของรัฐสภาได้แก่ การตรากฎหมาย การกำกับการใช้งบประมาณแผ่นดิน และการกำกับดูแลรัฐบาลผ่านการตั้งกระทู้ถาม โดยจะเปิดประชุมสภาสมัยแรกคือทันทีหลังจากการเลือกตั้งทั่วไป และจะปิดประชุมเมื่อหมดสมัยประชุม หรือกรณียุบสภา รัฐสภามีวาระไม่เกิน 5 ปี โดยเมื่อครบกำหนดแล้วจะเป็นการยุบสภาโดยอัตโนมัติ โดยจะต้องมีการจัดการเลือกตั้งทั่วไปภายในเวลาสามเดือน

รัฐธรรมนูญกำหนดให้สมาชิกรัฐสภาเข้าร่วมประชุมไม่น้อยกว่า 1 ใน 4 ของสมาชิกรัฐสภาทั้งหมดเท่าที่มีอยู่จึงจะเป็นองค์ประชุมได้ ญัตติหมายถึงข้อเสนอใด ๆ ที่เสนอต่อรัฐสภาเพื่อพิจารณาดำเนินการลงมติหรือเป็นข้อเสนอเพื่อขอความเห็นจากที่ประชุมในเรื่องหนึ่งเรื่องใด โดยผู้เสนอญัตติต้องดำเนินการแจ้งต่อรัฐสภาล่วงหน้าอย่างน้อยสองวันหากผู้เสนอเป็นรัฐมนตรีและหนึ่งสัปดาห์หากเป็นญัตติที่เสนอโดยสมาชิกรัฐสภาทั่วไป  นอกจากนั้น ให้ทุกญัตติที่ผู้เสนอเป็นสมาชิกรัฐสภาต้องมีผู้รับรองอย่างน้อยหนึ่งคน โดยก่อนการอภิปรายให้สมาชิกที่เสนอญัตติอธิบายถึงหลักการ เหตุผล และวัตถุประสงค์ในการเสนอญัตติดังกล่าว และให้ประธานรัฐสภากล่าวเป็นถ้อยแถลงในรูปของคำถามปลายเปิดเพื่ออนุญาตให้สมาชิกรัฐสภาอภิปรายในญัตติดังกล่าว หลังจากเสร็จสิ้นการอภิปรายแล้วให้ผู้เสนอญัตติกล่าวตอบในประเด็นที่สมาชิกสงสัยหรือเกี่ยวข้อง จากนั้นถึงขั้นตอนการพิจารณาเพื่อลงมติว่าจะให้ปฏิบัติตามญัตติดังกล่าวทั้งหมดหรือควรแก้ไขเพิ่มเติม หรือพิจารณาลงมติให้ญัตตินั้นตกไป

## หมายเหตุ

## อ้างอิง

หมวดหมู่:รัฐบาลสิงคโปร์
ส
ส
ส
เดฟ ฟิโลนี

**เดวิด ฟิโลนี** () เป็นผู้กำกับภาพยนตร์และรายการทีวี นักพากย์ นักเขียนบทและอำนวยการสร้างรายการโทรทัศน์ และเป็นแอนิเมะเตอร์ เคยร่วมงานสร้าง *Avatar: The Last Airbender*, *[[เดอะแมนดาลอเรียน]]*, และ *สตาร์ วอร์ส: เดอะ โคลน วอร์ส* ทั้งฉบับภาพยนตร์และฉบับซีรีส์

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2517
แคธรีน แฟร์แนร์

**แคธรีน แฟร์แนร์** () เกิดเมื่อวันที่ 22 กรกฎาคม พ.ศ. 2505 เป็นพระธิดาคนโตใน เจ้าหญิงอัสตริดแห่งนอร์เวย์ และ โยฮัน แฟร์แนร์ เป็นพระราชนัดดาใน สมเด็จพระราชาธิบดีโอลาฟที่ 5 แห่งนอร์เวย์ พระราชภาคิไนยใน สมเด็จพระราชาธิบดีฮารัลด์ที่ 5 แห่งนอร์เวย์ ทรงอยู่ในลำดับที่ 77 ในการสืบราชสันตติวงศ์สหราชอาณาจักร เนื่องด้วยเธอสืบเชื้อสายมาจาก ม็อดแห่งเวลส์ สมเด็จพระราชินีแห่งนอร์เวย์ พระราชธิดาพระองค์เดียวใน สมเด็จพระเจ้าเอ็ดเวิร์ดที่ 7 แห่งสหราชอาณาจักร

แคธรีน แฟร์แนร์ สมรสกับ อาริด โจฮันเซน เมื่อวันที่ 9 ธันวาคม 2532 โดยมีบุตรดังนี้
#เซบาสเตียน แฟร์แนร์ โจฮันสัน อยู่ในลำดับที่ 78 ในการสืบราชสันตติวงศ์สหราชอาณาจักร
#มาเดอลีน แฟร์แนร์ โจฮันสัน อยู่ในลำดับที่ 79 ในการสืบราชสันตติวงศ์สหราชอาณาจักร

หมวดหมู่:บุคคลจากออสโล
หมวดหมู่:ราชวงศ์นอร์เวย์
หมวดหมู่:ราชวงศ์กลึคส์บวร์ค
วัดมธุรวราราม

**วัดมธุรวราราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะพะงัน อำเภอเกาะพะงัน จังหวัดสุราษฎร์ธานี

วัดมธุรวราราม เดิมชื่อ **วัดมะเดื่อหวาน** ก่อตั้งเมื่อ พ.ศ. 2149 สมัยกรุงศรีอยุธยา ในรัชกาลสมเด็จพระเอกาทศรถ ได้รับพระราชทานวิสุงคามสีมาเมื่อ พ.ศ. 2239

ปูชนียวัตถุที่สำคัญ คือ พระพุทธรูปศิลายวง [ศิ-ลา-ยวง] หรือพระพุทธรูปหยกขาว  ศิลปะเมืองมัณฑะเลย์ ประเทศพม่า อายุมากกว่า 100 ปี อัญเชิญมาจากพม่าพร้อมพระศิลายวงองค์อื่น ๆ ที่ประดิษฐานอยู่ในอำเภอเกาะสมุยและอำเภอเกาะพะงันรวมกัน 8 องค์ โดยวัดมธุรวราราม จัดสร้างพระวิหารประดิษฐานองค์พระศิลายวง นามว่า *หลวงพ่อเพชร* ให้ประชาชนกราบไหว้สักการะ ด้านหน้าของหลวงพ่อเพชรเป็นที่ประดิษฐานรอยพระพุทธบาทจำลอง ซึ่งต้องเดินขึ้นบันไดทอดยาวราว 180 ขั้น มีงานประเพณีนมัสการเป็นประจำทุกปี

วัดมธุรวราราม ถือเป็นวัดเก่าแก่ที่สุดของอำเภอเกาะพะงัน มีพระเกจิอาจารย์ที่มีชื่อเสียง หลายรุปด้วยกันเช่น พระครูวิบูลย์ธรรมสาร หลวงปู่เพชร วชิโร พระสมุห์เวียน สีลสาโร และพระครูสุภัทรธรรมาภิรม หลวงพ่อหลบ ธัมมวโร

## รายนามเจ้าอาวาส
* พระขรัวจันทร์ พ.ศ. 2201
* พระอุปปัชฌาจันทร์ พ.ศ. 2320
* พระหีต
* พระพิด
* พระครูโสร์ธรรมานันทร์ พ.ศ. 2473–2490
* พระสมุห์เวียนสีลสาโร พ.ศ. 2491–2527

## อ้างอิง

มธุรวราราม
กีฬาสกีลงเขาในโอลิมปิกฤดูหนาว 2022 – รอบคัดเลือก

**กีฬาสกีลงเขาในโอลิมปิกฤดูหนาว 2022 – รอบคัดเลือก** เป็นการแข่งขันสกีลงเขาเพื่อคัดเลือกนักกีฬาเข้าแข่งขันกีฬาโอลิมปิกฤดูหนาว 2022 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 306 ตำแหน่ง

## กฎการคัดเลือก
### โควต้า
อนุญาตให้นักกีฬาเข้าร่วมการแข่งขันกีฬาโอลิมปิกสูงสุด 306 คน โดยแต่ละประเทศส่งนักกีฬาได้สูงสุด 22 คน แบ่งเป็นชายสูงสุด 11 คนหรือหญิง 11 คนจากประเทศที่ได้รับอนุญาต แต่ละประเทศไม่สามารถส่งนักกีฬาเข้าร่วมได้เกิน 4 คนในหนึ่งรายการ แต่ละประเทศสามารถเข้าร่วมได้สูงสุดหนึ่งทีมในรายการคู่ขนานทีมผสม

## สรุปผลการคัดเลือก
ณ วันที่ 15 มิถุนายน โควต้าจะเปลี่ยนจนถึงวันที่ 17 มกราคม พ.ศ. 2565

## อ้างอิง

สกีลงเขา
2022
กีฬากรีฑาในโอลิมปิกฤดูร้อน 2020 – วิ่งมาราธอน บุคคลหญิง

**การแข่งขันกีฬากรีฑาในโอลิมปิกฤดูร้อน 2020 – วิ่งมาราธอน บุคคลหญิง** มีกำหนดจัดขึ้นระหว่างวันที่ 5 สิงหาคม พ.ศ. 2564 ที่กรีฑาสถานแห่งชาติญี่ปุ่น จะมีนักกีฬาเข้าร่วมแข่งขัน 100 คน จาก 50 ประเทศโดยประมาณ

## ภูมิหลัง

การแข่งขันครั้งนี้จะเป็นการปรากฏตัวครั้งที่ 10 ของรายการ โดยได้แข่งขันในโอลิมปิกทุกครั้งตั้งแต่ปี ค.ศ. 1984

## การคัดเลือก

## สถิติ
ก่อนการแข่งขันนี้สถิติโลกและโอลิมปิกที่มีอยู่มีดังต่อไปนี้

## ปฏิทินการแข่งขัน

เวลาทั้งหมดเป็นเวลามาตรฐานญี่ปุ่น (UTC+9).

## ผลการแข่งขัน

## อ้างอิง

หมวดหมู่:กีฬาในโอลิมปิกฤดูร้อน 2020
หมวดหมู่:กีฬากรีฑาในโอลิมปิกฤดูร้อน
วัดศรีสุนทร (จังหวัดภูเก็ต)

**วัดศรีสุนทร** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศรีสุนทร อำเภอถลาง จังหวัดภูเก็ต มีพื้นที่ประมาณ 22 ไร่ มีที่ธรณีสงฆ์ 3 แปลง เนื้อที่ 10 ไร่ 3 งาน 20 ตารางวา 

วัดศรีสุนทร เดิมชื่อ **วัดบ้านพอน** สร้างขึ้นเมื่อวันที่ 21 เมษายน พ.ศ. 2335 ด้านการศึกษา ทางวัดจัดให้มีการเรียนการสอนพระปริยัติธรรมเริ่มมาตั้งแต่ พ.ศ. 2469 นอกจากนี้ยังจัดให้มีห้องสมุดบริการประชาชน หน่วยฌาปนกิจสงเคราะห์  และโรงเรียนวัดศรีสุนทร วัดได้รับพระราชทานวิสุงคามสีมา เมื่อวันที่ 22 พฤศจิกายน พ.ศ. 2531

อาคารเสนาสนะต่าง ๆ  ได้แก่ อุโบสถกว้าง 6 เมตร ยาว 12 เมตร แบบโบราณมีฝาผนังเต็มเพียงด้านหลังด้านเดียว อีกสามด้านมีเพียงครึ่งเดียว ศาลาการเปรียญกว้าง 16 เมตร ยาว 36 เมตรสร้างเมื่อ พ.ศ. 2519 เป็นอาคารคอนกรีตเสริมเหล็กสองชั้น กุฏิสงฆ์ จำนวน 23 หลัง เป็นอาคารไม้และครึ่งตึกครึ่งไม้สองชั้น ปูชนียวัตถุมีพระประธานในอุโบสถ

## อ้างอิง

ศรีสุนทร
หมวดหมู่:สถานที่ที่ตั้งชื่อตามนามของบุคคลสำคัญของไทย
เบเนดิกเทอ แฟร์แนร์

**เบเนดิกเทอ แฟร์แนร์** () เกิดเมื่อวันที่ 27 กันยายน พ.ศ. 2506 เป็นพระธิดาคนรองใน เจ้าหญิงอัสตริดแห่งนอร์เวย์ และ โยฮัน แฟร์แนร์ เป็นพระราชนัดดาใน สมเด็จพระราชาธิบดีโอลาฟที่ 5 แห่งนอร์เวย์ พระราชภาคิไนยใน สมเด็จพระราชาธิบดีฮารัลด์ที่ 5 แห่งนอร์เวย์ ทรงอยู่ในลำดับที่ 80 ในการสืบราชสันตติวงศ์สหราชอาณาจักร เนื่องด้วยเธอสืบเชื้อสายมาจาก ม็อดแห่งเวลส์ สมเด็จพระราชินีแห่งนอร์เวย์ พระราชธิดาพระองค์เดียวใน สมเด็จพระเจ้าเอ็ดเวิร์ดที่ 7 แห่งสหราชอาณาจักร

เธอสมรสจำนวน 3 ครั้ง ครั้งแรกกับ รอล์ฟ วูด เมื่อวันที่ 30 เมษายน 2537 ก่อนจะหย่าในเดือนกันยายน 2541 และได้สมรสครั้งที่ 2 กับ มอนต์ อินาร์ สตังค์ เมื่อวันที่ 2 ธันวาคม 2543 และหย่ากันในเดือนกรกฎาคมปี 2545 ก่อนที่จะได้อยู่กินกับ เอดจ์ ฮิวเดน จากการสมรสทั้ง 3 ครั้ง ไม่มีบุตร 

หมวดหมู่:บุคคลจากออสโล
หมวดหมู่:ราชวงศ์นอร์เวย์
หมวดหมู่:ราชวงศ์กลึคส์บวร์ค
กีฬากรีฑาในโอลิมปิกฤดูร้อน 2020 – เดิน 20 กิโลเมตร บุคคลหญิง

**การแข่งขันกีฬากรีฑาในโอลิมปิกฤดูร้อน 2020 – เดิน 20 กิโลเมตร บุคคลหญิง** มีกำหนดจัดขึ้นระหว่างวันที่ 6 สิงหาคม พ.ศ. 2564 ที่กรีฑาสถานแห่งชาติญี่ปุ่น จะมีนักกีฬาเข้าร่วมแข่งขัน 60 คน จาก 30 ประเทศโดยประมาณ

## ภูมิหลัง

การแข่งขันครั้งนี้จะเป็นการปรากฏตัวครั้งที่ 6 ของรายการ โดยได้แข่งขันในโอลิมปิกทุกครั้งตั้งแต่ปี ค.ศ. 2000

## การคัดเลือก

## สถิติ
ก่อนการแข่งขันนี้สถิติโลกและโอลิมปิกที่มีอยู่มีดังต่อไปนี้

## ปฏิทินการแข่งขัน

เวลาทั้งหมดเป็นเวลามาตรฐานญี่ปุ่น (UTC+9).

## ผลการแข่งขัน

## อ้างอิง

หมวดหมู่:กีฬาในโอลิมปิกฤดูร้อน 2020
หมวดหมู่:กีฬากรีฑาในโอลิมปิกฤดูร้อน
สุนทรี ชัยวิรัตนะ

**สุนทรี ชัยวิรัตนะ** (เกิด 27 เมษายน พ.ศ. 2519)  อดีตสมาชิกสภาผู้แทนราษฎร แบบบัญชีรายชื่อ อดีตสมาชิกสภาผู้แทนราษฎรจังหวัดชัยภูมิ เป็นบุตรสันติ ชัยวิรัตนะ อดีตรัฐมนตรี และหลานสาวนายแพทย์ ประสิทธิ์ ชัยวิรัตนะ

## ประวัติ
สุนทรี เกิดเมื่อวันที่ 27 เมษายน พ.ศ. 2519 เป็นบุตรนายสันติ ชัยวิรัตนะ อดีตรัฐมนตรีและอดีตสมาชิกสภาผู้แทนราษฎรจังหวัดชัยภูมิ 7 สมัย กับนางกัลยา ชัยวิรัตนะ 

สำเร็จการศึกษาบริหารธุรกิจ​บัณฑิต สาขาการเงินและการธนาคาร จากมหาวิทยาลัยรังสิต

## การทำงาน
สุนทรี ลงสมัครรับเลือกตั้งสมาชิกสภาผู้แทนราษฎรจังหวัดชัยภูมิครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ในนามพรรคพลังประชาชน และได้รับเลือกตั้งเป็นสมาชิกสภาผู้แทนราษฎรสมัยแรก ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เธอย้ายมาลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคเพื่อไทย และได้รับเลือกตั้งอีกสมัย

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ย้ายมาสังกัดพรรคภูมิใจไทย พร้อมกับ ประสิทธิ์ ชัยวิรัตนะ เนื่องจากปัญหาพื้นที่ทับซ้อนกับตระกูลเกียรติก้องชูชัย แต่ก็ไม่ได้รับเลือกตั้ง

ในการเลือกตั้งปี พ.ศ. 2566 ได้เข้าลงสมัครรับเลือกตั้งในสังกัดพรรคพลังประชารัฐ 

### สมาชิกสภาผู้แทนราษฎร
สุนทรี ชัยวิรัตนะ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดชัยภูมิ สังกัดพรรคพลังประชาชน (พ.ศ. 2541) → พรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 แบบบัญชีรายชื่อ สังกัดพรรคเพื่อไทย

## เครื่องราชอิสริยาภรณ์

## อ้างอิง

หมวดหมู่:บุคคลจากจังหวัดชัยภูมิ
หมวดหมู่:นักการเมืองสตรีชาวไทย
หมวดหมู่:สมาชิกสภาผู้แทนราษฎรจังหวัดชัยภูมิ
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:พรรคภูมิใจไทย
หมวดหมู่:พรรคพลังประชารัฐ
หมวดหมู่:บุคคลจากคณะบริหารธุรกิจ มหาวิทยาลัยรังสิต
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
กีฬากรีฑาในโอลิมปิกฤดูร้อน 2020 – พุ่งแหลน บุคคลชาย

**การแข่งขันกีฬากรีฑาในโอลิมปิกฤดูร้อน 2020 – พุ่งแหลน บุคคลชาย** มีกำหนดจัดขึ้นระหว่างวันที่ 4-7 สิงหาคม พ.ศ. 2564 ที่กรีฑาสถานแห่งชาติญี่ปุ่น จะมีนักกีฬาเข้าร่วมแข่งขัน 35 คน จาก 25 ประเทศโดยประมาณ

## ภูมิหลัง

การแข่งขันครั้งนี้จะเป็นการปรากฏตัวครั้งที่ 26 ของรายการ โดยได้แข่งขันในโอลิมปิกทุกครั้งตั้งแต่ปี ค.ศ. 1908

## การคัดเลือก

## สถิติ
ก่อนการแข่งขันนี้สถิติโลกและโอลิมปิกที่มีอยู่มีดังต่อไปนี้

## ปฏิทินการแข่งขัน

เวลาทั้งหมดเป็นเวลามาตรฐานญี่ปุ่น (UTC+9).

## ผลการแข่งขัน

## อ้างอิง

หมวดหมู่:กีฬาในโอลิมปิกฤดูร้อน 2020
หมวดหมู่:กีฬากรีฑาในโอลิมปิกฤดูร้อน
กีฬากรีฑาในโอลิมปิกฤดูร้อน 2020 – วิ่งผลัด 4 × 400 เมตร ทีมผสม

**การแข่งขันกีฬากรีฑาในโอลิมปิกฤดูร้อน 2020 – วิ่งผลัด 4 × 400 เมตร ทีมผสม** มีกำหนดจัดขึ้นระหว่างวันที่ 30-31 กรกฎาคม พ.ศ. 2564 ที่กรีฑาสถานแห่งชาติญี่ปุ่น จะมีนักกีฬาเข้าร่วมแข่งขัน 64 คน จาก 16 ประเทศโดยประมาณ

## ภูมิหลัง

การแข่งขันครั้งนี้จะเป็นการปรากฏตัวครั้งแรกของรายการนี้ โดยได้เพิ่มพร้อมกับรายการทีมผสมในกีฬาหลายประเภทสำหรับการแข่งขันในปี 2020 วิ่งผลัดแบบผสมเปิดตัวครั้งแรกที่ วิ่งผลัดชิงแชมป์โลก IAAF 2017 มันถูกเพิ่มเข้าไปในโปรแกรมการแข่งขันชิงแชมป์โลกที่ การแข่งขันกรีฑาชิงแชมป์โลก 2019

## การคัดเลือก

## สถิติ
ก่อนการแข่งขันนี้สถิติโลกและโอลิมปิกที่มีอยู่มีดังต่อไปนี้

## ปฏิทินการแข่งขัน

เวลาทั้งหมดเป็นเวลามาตรฐานญี่ปุ่น (UTC+9).

## ผลการแข่งขัน

## อ้างอิง

หมวดหมู่:กีฬาในโอลิมปิกฤดูร้อน 2020
หมวดหมู่:กีฬากรีฑาในโอลิมปิกฤดูร้อน
จี ชัง-อุก

**จี ชัง-อุก** (; เกิด 5 กรกฎาคม ค.ศ. 1987) เป็นนักแสดงและนักร้องชาวเกาหลีใต้ เขามีชื่อเสียงจากการรับบทนำของ ดง-แฮ ในละครประจำวันเรื่อง *[[Smile Again (2010 TV series)|สไมล์อะเกน]]* (2010–2011) และมีบทบาทนำที่โดดเด่นในละครโทรทัศน์เช่น *[[จอมดาบคู่บัลลังก์]]* (2011), *[[กีซึงนัง จอมนางสองแผ่นดิน]]* (2013–2014), *[[Healer (TV series)|ฮีลเลอร์]]* (2014–2015), *[[K2 (TV series)|เดอะเคทู]]* (2016), *[[คดีป่วน ชวนให้รัก]]* (2017), *[[อุ่นรัก ละลายใจ]]* (2019), *[[สะดุดรัก 24 ช.ม.]]* (2020), และ *[[Lovestruck in the City|เลิฟสตรักอินเดอะซิตี]]* (2020)

## ผลงานการแสดง
### ภาพยนตร์

## อ้างอิง

## แหล่งข้อมูลอื่น

หมวดหมู่:นักแสดงชายชาวเกาหลีใต้
หมวดหมู่:บุคคลที่เกิดในปี พ.ศ. 2530
หมวดหมู่:ศิษย์เก่าจากมหาวิทยาลัยดันกุก
ลุญัยน์ อัลฮัษลูล

**ลุญัยน์ อัลฮัษลูล** (; เกิดวันที่ 31 กรกฎาคม ค.ศ. 1989) เป็นนักเคลื่อนไหวสิทธิสตรี บุคคลในสื่อสังคม และอดีตนักโทษทางการเมืองชาวซาอุดีอาระเบีย เธอจบการศึกษาจากมหาวิทยาลัยบริติชโคลัมเบีย อัลฮัษลูลเคยถูกจับแล้วปล่อยตัวหลายครั้งในข้อหาขัดขืนการห้ามผู้หญิงขับรถในประเทศซาอุดีอาระเบีย และถูกจับกุมอีกครั้งพร้อมกับนักสิทธิสตรีคนสำคัญหลายคนในเดือนพฤษภาคม ค.ศ. 2018 ในข้อหา "พยายามทำให้ราชอาณาจักรสั่นคลอน" หลังถูกลักพาตัวในสหรัฐอาหรับเอมิเรตส์  ฟะฮัด อัลบุตัยรี สามีของเธอซึ่งเป็นนักแสดงตลกชาวซาอุดีอาระเบีย ถูกบังคับให้เดินทางจากจอร์แดนกลับราชอาณาจักรและถูกจับกุมในเวลาต่อมา

อัลฮัษลูลอยู่ในอันดับที่ 3 จากรายชื่อ "สตรีชาวอาหรับผู้ทรงอำนาจมากที่สุดใน 100 อันดับ ประจำปี 2015" (Top 100 Most Powerful Arab Women 2015) ในเดือนมีนาคม ค.ศ. 2019 เพนอเมริกาประกาศว่านูฟ อับดุลอะซีซ, อัลฮัษลูล และอีมาน อันนัฟญาน จะได้รับรางวัลเสรีภาพในการเขียนเพนอเมริกา/บาร์บีย์ 2019 อัลฮัษลูลยังเป็นหนึ่งใน "100 ผู้ทรงอิทธิพลมากที่สุดใน ค.ศ. 2019" ของนิตยสาร *[[ไทม์]]* เคยเข้าชิงรางวัลโนเบลสาขาสันติภาพใน ค.ศ. 2019 และ 2020 ในเดือนเมษายน ค.ศ. 2021 มีการประกาศว่าเธอชนะรางวัลสิทธิมนุษยชนวาตสลัฟ ฮาแว็ล 2020 เธอถูกปล่อยตัวจากเรือนจำในวันที่ 10 กุมภาพันธ์ ค.ศ. 2021

## อ้างอิง

## แหล่งข้อมูลอื่น

หมวดหมู่:100 สตรี (บีบีซี)
หมวดหมู่:บุคคลจากญิดดะฮ์
หมวดหมู่:นักโทษและผู้ถูกกักขังในประเทศซาอุดีอาระเบีย
หมวดหมู่:ผู้คัดค้านชาวซาอุดีอาระเบีย
หมวดหมู่:นักนิยมสิทธิสตรีชาวซาอุดีอาระเบีย
หมวดหมู่:นักโทษและผู้ถูกกักขังชาวซาอุดีอาระเบีย
หมวดหมู่:นักเคลื่อนไหวสิทธิมนุษยชนสตรีชาวซาอุดีอาระเบีย
หมวดหมู่:ศิษย์เก่าจากมหาวิทยาลัยบริติชโคลัมเบีย
หมวดหมู่:เหยื่อของการละเมิดสิทธิมนุษยชน
หมวดหมู่:นักเคลื่อนไหวสิทธิมนุษยชนสตรี
ทองบัน แสงอาพอน

**ทองบัน แสงอาพอน** (; 2 พฤษภาคม ค.ศ. 1953 – 17 พฤษภาคม ค.ศ. 2014) เป็นนักการเมืองชาวลาวและสมาชิกพรรคประชาชนปฏิวัติลาว (LPRP) เขาดำรงตำแหน่งรัฐมนตรีว่าการกระทรวงความมั่นคงพร้อมกับคณะกรรมการกลางของพรรค (ครั้งที่ 7) และเป็นเลขาธิการ (ครั้งที่ 8)

ณ วันที่ 17 พฤษภาคม ค.ศ. 2014 แสงอาพอนเสียชีวิตจากเครื่องบินตกที่ภาคเหนือของประเทศลาว

## อ้างอิง

หมวดหมู่:นักการเมืองพรรคประชาชนปฏิวัติลาว
หมวดหมู่:ผู้ว่าแขวงบอลิคำไซ
หมวดหมู่:รัฐมนตรีลาว
หมวดหมู่:เสียชีวิตจากอุบัติเหตุทางการบินในประเทศลาว
วัดมงคลพุการาม

**วัดมงคลพุการาม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองสี่ อำเภอคลองหลวง จังหวัดปทุมธานี มีที่ดินตั้งวัดเนื้อที่ 7 ไร่ 2 งาน 80 ตารางวา

วัดมงคลพุการามได้รับอนุญาตสร้างวัดเมื่อวันที่ 1 พฤษภาคม พ.ศ. 2493 โดยมีนายมงคล ชวดท่าข้าม ถวายที่ดินสร้างวัด 1 ไร่ 2 งาน 80 ตารางวา นายพุก ขาวแดง ถวายที่ดิน 5 ไร่ 2 งาน ร่วมกับนายต่วน แสงสี นายรัก นายมาด กรุดปทุม ดำเนินการสร้างวัด กระทรวงศึกษาธิการประกาศตั้งวัดที่ถูกต้องตามกฎหมายเมื่อวันที่ 17 ธันวาคม พ.ศ. 2505 โดยคณะสังฆมนตรีขนานนามว่า "วัดมงคลพุการาม" ชาวบ้านนิยมเรียกว่า **วัดใหม่** วัดได้รับพระราชทานวิสุงคามสีมาเมื่อวันที่ 26 มีนาคม พ.ศ. 2513 พระครูใบฎีกาผล เจ้าอาวาสวัดพรหมวงศาราม พญาไท ซึ่งเคยจำพรรษาที่วัดนี้ ได้ชักชวนผู้มีจิตศรัทธาร่วมกันสร้างอุโบสถ 1 หลัง ภายในวัดยังมีโรงเรียนระดับประถมศึกษา

อาคารเสนาสนะในวัด ได้แก่ อุโบสถกว้าง 6 เมตร ยาว 24 เมตร เป็นคอนกรีตเสริมเหล็ก ศาลาการเปรียญกว้าง 10 เมตร ยาว 18 เมตร เป็นอาคารไม้ กุฏิสงฆ์จำนวน 7 หลัง เป็นอาคารไม้ หอระฆังกว้าง 3 เมตร สูง 6.5 เมตร และมีสุสาน

## รายนามเจ้าอาวาส
* พระอธิการอู๊ด ฐิตธมฺโม 
* พระครูมงคลกิจจารักษ์ (สันติชัย จิตฺตกาโร) 

## อ้างอิง

มงคลพุการาม
มงคลพุการาม
วัดบ้านพร้าวนอก

**วัดบ้านพร้าวนอก** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเชียงรากใหญ่ อำเภอสามโคก จังหวัดปทุมธานี มีที่ดินตั้งวัดเนื้อที่ 12 ไร่ 2 งาน 14 ตารางวา เลขที่โฉนด 3899 มีพื้นที่ธรณีสงฆ์ 8 ไร่ เลขที่โฉนด 549, 662 ทางทิศเหนือติดต่อกับคลองบ้านพร้าว

วัดบ้านพร้าวนอกสร้างเมื่อวันที่ 25 เมษายน พ.ศ. 2425 ไม่ปรากฏนามผู้บริจาคที่ดินสร้างวัด  แต่เนื่องจากพื้นที่ตั้งวัดนั้นอยู่ใกล้กับปากคลองบ้านพร้าว ชาวบ้านจึงเรียกว่า **วัดปากคลอง** ต่อมาสมัยหนึ่งมีเรือสำเภาบรรทุกมะพร้าวมาล่มที่ปากคลอง ใกล้บริเวณที่ตั้งของวัด ชาวบ้านจึงเรียกชื่อวัดว่า **วัดสำเภาล่ม** บ้าง **วัดมะพร้าว** บ้าง ภายหลังเปลี่ยนชื่อมาเป็น "วัดบ้านพร้าวนอก" วัดได้รับพระราชทานวิสุงคามสีมาเมื่อวันที่ 8 มิถุนายน พ.ศ. 2435  มีเขตวิสุงคามสีมากว้าง 15 เมตร ยาว 24 เมตร

อาคารเสนาสนะ ได้แก่ อุโบสถกว้าง 8.50 เมตร ยาว 13.50 เมตร กุฏิสงฆ์จำนวน 5 หลัง เป็นอาคารไม้และคอนกรีตเสริมเหล็ก หอสวดมนต์ ศาลาการเปรียญ วิหาร ศาลาท่าน้ำ ศาลาบำเพ็ญกุศล ฌาปนสถาน หอระฆัง หอปริยัติธรรม หอไตร และเจดีย์ 3 องค์

## รายนามจ้าอาวาส
* พระอธิการละมูล 
* พระอธิการบุญเหลือ 
* พระอธิการเที่ยง 
* พระอธิการเขียน โชติสโร พ.ศ. 2454–2506 
* พระใบฎีกาไปล่ อุตฺตโม พ.ศ. 2507–2534 
* พระครูโกศลธรรมสุนทร (บุญผูก  ปุณฺณสีโล)

## อ้างอิง

บ้านพร้าวนอก
วัดป่าปฐมชัย

**วัดป่าปฐมชัย** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลหนองปากโลง อำเภอเมืองนครปฐม จังหวัดนครปฐม

วัดป่าปฐมชัยมีพิธีวางศิลาฤกษ์เมื่อวันที่ 3 กันยายน พ.ศ. 2552 ตั้งวัดเมื่อวันที่ 13 กุมภาพันธ์ พ.ศ. 2555 ผู้ขออนุญาตสร้างวัดคือ พระนิพนธ์ ธมฺมทีโป ได้รับพระราชทานวิสุงคามสีมาเมื่อวันที่ 4 ธันวาคม พ.ศ. 2558 วัดป่าปฐมชัยเป็นวัดสายกรรมฐานในเขตเมือง ที่ปฏิบัติตามแนวทางของหลวงปู่มั่น ภูริทัตโต และหลวงตามหาบัว ญาณสัมปันโน

สถาปัตยกรรมของวัดมีลักษณะเป็นศิลปะล้านนา วิหารรูปทรงแบบล้านนา และเจดีย์สีทอง รายล้อมด้วยพระพุทธรูปขนาดเล็ก เจดีย์เป็นทรงระฆังที่เป็นรูปแบบเฉพาะของล้านนา ฐานสี่เหลี่ยมเพิ่มมุมซ้อนขึ้นไปรองรับส่วนยอดที่เป็นทรงกรวย *พระเจดีย์ชัยมงคลศรีทวารวดี* สีขาวมีรุปปั้นของพระพุทะเจ้าอยู่ทั้ง 4 ด้าน มีซุ้มโขง บริเวณวัดยังมีจุดน่าสนใจเช่นลานธรรมจักร ศาลาสมเด็จพระเจ้าตากสิน และศาลาไม้หอพระแก้ว มีองค์พระแก้วมรกตจำลองด้านใน

## อ้างอิง

ป่าปฐมชัย
วัดหนองกระพี้

**วัดหนองกระพี้** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านหลวง อำเภอดอนตูม จังหวัดนครปฐม

ประวัติเล่ากันต่อมาว่ามีพระภิกษุมาพำนักอยู่ใกล้หนองน้ำ มีต้นกระพี้ขึ้นอยู่ใกล้หนองน้ำ ชาวบ้านจึงนำหญ้าคามาสร้างที่พักให้ ตั้งแต่ปี พ.ศ. 2337 และต่อมาก็ได้สร้างเป็นวัดขึ้น เรียกว่า "วัดหนองกระพี้" ตามสภาพท้องที่ที่มีต้นกระพี้มากบริเวณหนองน้ำ เรียกชื่อนี้มาจนถึงปัจจุบัน ปูชนียวัตถุที่สำคัญของวัด คือ องค์หลวงพ่อดำศักดิ์สิทธิ์ ประดิษฐานอยู่ในวิหารหลวงพ่อดำ วัดได้รับพระราชทานวิสุงคามสีมาเมื่อวันที่ 21 ธันวาคม พ.ศ. 2535

## รายนามเจ้าอาวาส
* พระภิกษุคนทา พ.ศ. 2337–2344 
* พระภิกษุกันยา  พ.ศ. 2345–2351 
* พระอาจารย์เสา พ.ศ. 2352–2372 
* พระภิกษุชา พ.ศ. 2373 
* พระภิกษุฉิม ภูจำปา พ.ศ. 2373–2378 
* พระภิกษุทา พ.ศ. 2379–2385 
* พระภิกษุม่อม พ.ศ. 2386–2390 
* พระอาจารย์ทุม พ.ศ. 2391–2398 
* พระอาจารย์เพชร พ.ศ. 2399–2413 
* พระภิกษุฉิม ภูจำปา พ.ศ. 2414–2420 
* พระภิกษุฝาด สารแดง พ.ศ. 2421–2425 
* พระภิกษุผูก เนียมเกาะเพชร พ.ศ. 2426–2431 
* พระภิกษุจันทร์ พ.ศ. 2432–2433 
* พระภิกษุบุญ พ.ศ. 2434–2436 
* พระภิกษุป่อ พ.ศ. 2437–2444 
* พระภิกษุสอน สารแดง พ.ศ. 2445–2449 
* พระภิกษุแดง สุวรรณประเสริฐ พ.ศ. 2450–2452 
* พระภิกษุคำ ห้วยบุญ พ.ศ. 2453–2454 
* พระภิกษุจอน พ.ศ. 2455–2457 
* พระภิกษุมา พ.ศ. 2458–2460 
* พระภิกษุกุ๋ย มีพันธ์ศรี พ.ศ. 2461–2463 
* พระภิกษุมี มีรอด พ.ศ. 2464–2466 
* พระอาจารย์แทน หาเชียว พ.ศ. 2467–2490 
* พระอาจารย์อรุณ มีพันธ์ศรี พ.ศ. 2491–2500 
* พระภิกษุขำ มิ่งสงฆ์ พ.ศ. 2501–2502 
* พระภิกษุเสี้ยว พันธ์ทอง พ.ศ. 2503–2507 
* พระภิกษุจั่น พันทา พ.ศ. 2508–2509–
* พระมหาสุพจน์ พ.ศ. 2510–2511 
* พระภิกษุจั่น พันทา พ.ศ. 2512–2515 
* พระภิกษุจิระ เผ่าผาง พ.ศ. 2516–2517 
* พระภิกษุสุวรรณ ติ่งตา พ.ศ. 2518–2519 
* พระอธิการสุรินทร์ ขนฺติสาโร พ.ศ. 2520–2530 
* พระครูอาทรธรรมประโชต (ชัยวัฒิ โชติวโร) พ.ศ. 2531–2542 
* พระอธิการยุทธนา ติสรโณ พ.ศ. 2543–2548 
* พระครูประสิทธิคุณากร พ.ศ. 2549–2549 
* พระอธิการศุภสวัสดิ์ รกฺขิโต พ.ศ. 2549–2556 
* พระใบฎีกา นิคม จิตฺตทนฺโต พ.ศ. 2556–

## อ้างอิง

หนองกระพี้
อัลมัดเราะซะตุลอามิรียะฮ์

**อัลมัดเราะซะตุลอามิรียะฮ์** () เป็นมัดเราะซะฮ์ (สถานศึกษา) สมัยคริสต์ศตวรรษที่ 16 ที่อำเภอเราะดาอ์ ประเทศเยเมน โดยอยู่ในระหว่างการพิจารณาขึ้นทะเบียนเป็นแหล่งมรดกโลก มัดเราะซะฮ์แห่งนี้สร้างขึ้นใน ค.ศ. 1504 และเป็นตัวอย่างของสถาปัตยกรรมฏอฮิร ประเทศเยเมน สถานที่นี้เคยอยู่ในสภาพที่ย่ำแย่จนถึง ค.ศ. 1978 เมื่อซัลมา อัรรอฎี นักโบราณคดีที่เกิดในประเทศอิรักมาพบเห็นและขอความช่วยเหลือจากทูตต่างประเทศเพื่อนำเงินมาบูรณะด้วยความพยายามนานกว่า 20 ปี

## อ้างอิง

## บรรณานุกรม
* Al-Radi, S.; Barnes, R.; Al-Nasiri, Y.; Porter, V.; Hillenbrand, R. (1997). *The 'Amiriya in Rada' : the history and restoration of a sixteenth-century madrasa in the Yemen*. Title of Series: Oxford studies in Islamic art; 13. Oxford: Oxford University Press, for the Board of the Faculty of Oriental Studies, University of Oxford.
วัดอุดมสิทธิกุล

**วัดอุดมสิทธิกุล** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลนราภิรมย์ อำเภอบางเลน จังหวัดนครปฐม

วัดอุดมสิทธิกุล หรืออีกนามที่ชาวบ้านแถบนั้นเรียกกันคือ **วัดใหม่อุดม** หรืออาจเรียก **วัดป่าอุดมสิทธิกุล** ก็ได้ เป็นวัดฝ่ายอรัญวาสี ลูกศิษย์หลวงปู่มั่น ภูริทัตโตและพระราชนิโรธรังสี (เทสก์ เทสรํสี)

วัดอุดมสิทธิกุลสร้างขึ้นเมื่อ พ.ศ. 2534 โดยท่านเจ้าคุณพระอุดมศีลคุณได้รับมอบที่ดินของวัดนี้ จากพุทธศาสนิกชน โดยการนำของตระกูลอุดมสิทธิกุล จำนวน 12 ไร่ เพื่อสร้างวัดเมื่อวันที่ 25 มกราคม พ.ศ. 2534 ภายหลังได้ซื้อที่ดินเพิ่มเติมจำนวน 26 ไร่ จึงมีที่ดินสร้างวัดทั้งหมด 38 ไร่ โดยตั้งชื่อว่า **สำนักสงฆ์ยี่สิบห้ามกรา** ได้รับอนุญาตตั้งวัดเมื่อวันที่ 10 ตุลาคม พ.ศ. 2544 ผู้ขออนุญาตตั้งวัดคือ นายกิติศักดิ์ อุดมสิทธิกุล ใช้ชื่อวัดว่า "วัดอุดมสิทธิกุล" เพื่อเป็นที่ระลึกแด่ตระกูลอุดมสิทธิกุล โดยท่านเจ้าคุณได้สร้างความเจริญแก่วัดนี้มากมาย เช่น สร้างอุโบสถ ศาลาการเปรียญ และกุฏิสงฆ์

ต่อมาท่านเจ้าคุณพระอุดมศีลคุณได้มรณภาพเมื่อวันที่ 13 เมษายน พ.ศ. 2544 ทางคณะศิษยานุศิษย์จึงได้น้อมถวายวัดนี้แด่ท่านพระอาจารย์อุทัย ท่านพระอาจารย์ติ๊ก ฌานุตตโม ท่านได้เมตตารับไว้เป็นองค์อุปถัมป์วัดต่อไป โดยท่านพัฒนาวัดให้เป็นวัดป่ากรรมฐานโดยปลูกต้นไม้เพิ่มเติมเพื่อให้บริเวณวัดร่มรื่น สร้างที่พักสำหรับพุทธบริษัทที่จะมาปฏิบัติธรรม ศาลากลางน้ำ วางข้อวัตรสำหรับพระภิกษุสามเณรตามพระวินัยธุดงควัตร 13 ที่พระบูรพาจารย์หลวงปู่มั่น ภูริทัตตมหาเถระได้พาดำเนินมา

## อ้างอิง

อุดมสิทธิกุล
กีฬาวอลเลย์บอลชายหาดในโอลิมปิกฤดูร้อน 2020 – ทีมชาย

**กีฬาวอลเลย์บอลชายหาดในโอลิมปิกฤดูร้อน 2020 – ทีมชาย** เป็น 1 ใน 2 รายการแข่งขันกีฬาวอลเลย์บอลชายหาดในโอลิมปิกฤดูร้อน 2020 ที่กรุงโตเกียว ประเทศญี่ปุ่น มีกำหนดจัดขึ้นระหว่างวันที่ 24 กรกฎาคม – 7 สิงหาคม พ.ศ. 2564 ที่สวนชิโอกาเซะ จะมีนักกีฬาเข้าร่วมแข่งขัน 48 คน (24 ทีม) จาก 19 ประเทศโดยประมาณ 

## การคัดเลือก

## ดูเพิ่ม
* กีฬาวอลเลย์บอลชายหาดในโอลิมปิกฤดูร้อน 2016 – ทีมหญิง

## อ้างอิง

## แหล่งข้อมูลอื่น
*เว็บไซต์อย่างเป็นทางการ

หมวดหมู่:วอลเลย์บอลในปี พ.ศ. 2564
หมวดหมู่:กีฬาวอลเลย์บอลในโอลิมปิกฤดูร้อน 2021
กีฬากรีฑาในโอลิมปิกฤดูร้อน 2020 – วิ่ง 400 เมตร บุคคลหญิง

**การแข่งขันกีฬากรีฑาในโอลิมปิกฤดูร้อน 2020 – วิ่ง 400 เมตร บุคคลหญิง** เป็น 1 ใน 48 รายการแข่งขันกีฬากรีฑาในโอลิมปิกฤดูร้อน 2020 ที่กรุงโตเกียว ประเทศญี่ปุ่น มีกำหนดจัดขึ้นระหว่างวันที่ 3-6 สิงหาคม พ.ศ. 2564 ที่กรีฑาสถานแห่งชาติญี่ปุ่น จะมีนักกีฬาเข้าร่วมแข่งขัน 50 คน จาก 25 ประเทศโดยประมาณ

## ภูมิหลัง

การแข่งขันครั้งนี้จะเป็นการปรากฏตัวครั้งที่ 15 ของรายการ โดยได้แข่งขันในโอลิมปิกทุกครั้งตั้งแต่ปี ค.ศ. 1964

## การคัดเลือก

## สถิติ
ก่อนการแข่งขันนี้สถิติโลกและโอลิมปิกที่มีอยู่มีดังต่อไปนี้

## ปฏิทินการแข่งขัน

เวลาทั้งหมดเป็นเวลามาตรฐานญี่ปุ่น (UTC+9).

## ผลการแข่งขัน

## อ้างอิง

หมวดหมู่:กีฬาในโอลิมปิกฤดูร้อน 2020
หมวดหมู่:กีฬากรีฑาในโอลิมปิกฤดูร้อน
อัลเฟรโด เอสโตรสเนร์

**อัลเฟรโด เอสโตรสเนร์ มาเตียวดา** (; 3 พฤศจิกายน พ.ศ. 2455 – 16 สิงหาคม พ.ศ. 2549) เป็นอดีตนายทหาร อดีตนักการเมือง และอดีตประธานาธิบดีของปารากวัย  เขาดำรงตำแหน่งตั้งแต่วันที่ 15 สิงหาคม 2497 ถึง 3 กุมภาพันธ์ 2532

เขาทำรัฐประหารในวันที่ 4 พฤษภาคม พ.ศ. 2497 โดยได้รับการสนับสนุนจากกองทัพและพรรคโกโลราโดซึ่งเขาสังกัดอยู่ในพรรคการเมืองดังกล่าว เขาเข้ารับตำแหน่งประธานาธิบดีอย่างเป็นทางการในวันที่ 15 สิงหาคมปีเดียวกัน เมื่อเขาเข้ามาดำรงตำแหน่ง เขาได้จำกัดสิทธิตามรัฐธรรมนูญและสิทธิขั้นพื้นฐานของประชาชนอย่างรวดเร็ว และในสมัยของเขามีการปราบปรามผู้ที่ขัดแย้งและต่อต้านการปกครองของเขา รวมถึงต่อต้านลัทธิคอมมิวนิสต์อย่างเข้มข้น แม้พรรคฝ่ายค้านจะเป็นฝ่ายชนะการเลือกตั้ง แต่เขาก็ยังสามารถดำรงตำแหน่งต่อไปได้ และการปราบปรามผู้เห็นต่างได้รุนแรงขึ้นตามลำดับ จนกระทั่งวันที่ 25 สิงหาคม พ.ศ. 2510 เขาได้แก้รัฐธรรมนูญให้ตัวเขาสามารถอยู่ตำแหน่งได้ต่อไปโดยไม่มีกำหนด และใน พ.ศ. 2520 เขาได้แก้รัฐธรรมนูญอีกครั้งเพื่อให้ตนเองชนะการเลือกตั้งและอยู่ในตำแหน่งต่อไปได้ ซึ่งเขาชนะการเลือกตั้งโดยการทุจริตและเต็มไปด้วยข้อกังขามาตลอดระยะเวลาที่เขาดำรงตำแหน่งตั้งแต่ พ.ศ. 2501 จนถึง พ.ศ. 2531 หลังการเลือกตั้งเพียงหกเดือน เขาได้ถูกกระทำรัฐประหารในวันที่ 3 กุมภาพันธ์ พ.ศ. 2532 โดยอันเดรส โรดริเกซ เปโดติ ซึ่งเป็นทหารที่สนิทกับเขาและเขาไว้ใจมากที่สุด

หลังจากถูกกระทำรัฐประหาร เอสโตรสเนร์ก็ถูกเนรเทศไปยังประเทศบราซิล เขาอยู่ที่บราซิลเรื่อยมานับแต่นั้นและถึงแก่อสัญกรรมในวันที่ 16 สิงหาคม พ.ศ. 2549

## อ้างอิง

หมวดหมู่:บุคคลที่เกิดในปี พ.ศ. 2452
หมวดหมู่:บุคคลที่เสียชีวิตในปี พ.ศ. 2549
หมวดหมู่:ประธานาธิบดีปารากวัย
หมวดหมู่:ทหารในสงครามเย็น
หมวดหมู่:ผู้นำสูงสุด
วัดชีสุขเกษม

**วัดชีสุขเกษม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำท่าจีนในตำบลพิหารแดง อำเภอเมืองสุพรรณบุรี จังหวัดสุพรรณบุรี ที่ดินทั้งวัดมีเนื้อที่ 14 ไร่ 2 งาน มีที่ธรณีสงฆ์ จำนวน 1 แปลง เนื้อที่ 5 ไร่

วัดชีสุขเกษม สร้างเมื่อ พ.ศ. 2324 มีตำนานเล่าสืบกันมาว่า มีผู้มีจิตศรัทธาจากจังหวัดชัยนาท มีศรัทธาจะสร้างวัดไว้ในพระพุทธศาสนา จึงได้แกะสลักไม้จันทน์เป็นรูปแม่ชีอธิษฐานว่า ถ้ารูปแม่ชีลอยน้ำไปอยู่ ณ ที่ใดจะสร้างวัดชีที่นั่น แล้วลอยน้ำในแม่น้ำท่าจีนมาติดอยู่ที่บริเวณหน้าวัดในปัจจุบัน จึงได้ทั้งวัดขึ้นและตั้งชื่อว่า **วัดชี** ต่อมาภายหลังจากเพิ่มเติมคำว่า สุขเกษม จึงมีชื่อวัดว่า "วัดชีสุขเกษม" จนถึงปัจจุบัน วัดได้รับพระราชทานวิสุงคามสีมา เมื่อวันที่ 10 กุมภาพันธ์ พ.ศ. 2521

อาคารเสนาสนะที่สำคัญ ได้แก่ อุโบสถ สร้างเมื่อ พ.ศ. 2521 เป็นอาคารคอนกรีตเสริมเหล็ก ประดิษฐานพระพุทธรูปเก่าแก่ เนื้อหิวเขียว อายุกว่าพันปี ซึ่งสร้างขึ้นในสมัยทวารวดี และถูกขุดพบในบริเวณวัดนี้ ศาลาการเปรียญ กว้าง 16 เมตร ยาว 32 เมตร สร้างเมื่อ พ.ศ. 2515 เป็นอาคารไม้ หอสวดมนต์ กว้าง 15 เมตร ยาว 20 เมตร สร้างเมื่อ พ.ศ. 2518 กุฏิสงฆ์ จำนวน 8 หลัง เป็นอาคารครึ่งตึกครึ่งไม้ สร้างเมื่อ พ.ศ. 2510 เป็นอาคารไม้สัก ศาลาบำเพ็ญกุศล จำนวน 1 หลัง ด้วยคอนกรีตเสริมเหล็ก ปูชนียวัตถุมี พระประธานประจำอุโบสถ เจดีย์ทรงระฆังครอบ สร้างขึ้นในสร้างสมัยกรุงศรีอยุธยาตอนปลาย

บริเวณวัดเป็นแหล่งโบราณคดี ได้พบซากเตาเผาภาชนะและเศษภาชนะดินเผาเนื้อแกร่งเผาด้วยอุณหภูมิสูง แบบต่าง ๆ คือ หม้อปากผาย ไหขนาดใหญ่ ไหรูปเท้าช้าง ลวดลายเป็นลายขุดนูน และลายขุดลึก สันนิษฐานว่าในบริเวณวัดน่าจะมีแหล่งเตาเผาอย่างแน่นอน

## รายนามเจ้าอาวาส
* พระนิล
* พระอ่อน
* พระพรัม
* ครูสุวรรณเขมคุณ
* พระครูวินัยธร ชิตวิชัย ฌานวโร

## อ้างอิง

ชีสุขเกษม
หมวดหมู่:โบราณสถานในจังหวัดสุพรรณบุรี